3.    การประกอบธุรกิจของแต่ละกลุ่มธุรกิจ

บริษัทฯ และบริษัทย่อย ดำเนินธุรกิจพัฒนาอสังหาริมทรัพย์ ที่เหมาะสมกับทำเล สถานที่ สภาวะตลาด
และกลุ่มเป้าหมาย    โดยจำแนกประเภทของผลิตภัณฑ์ หรือบริการหลัก ได้แก่
ธุรกิจให้เช่าพื้นที่อาคารสำนักงานและศูนย์การค้า ธุรกิจโรงแรม ธุรกิจให้เช่าที่อยู่อาศัย
และธุรกิจค้าปลีกสรรพสินค้าเป็นต้น ดังมีลักษณะของแต่ละผลิตภัณฑ์หรือบริการหลัก คือ

(1) ลักษณะการบริการ    รายละเอียดธุรกิจของบริษัทฯ และบริษัทย่อยมีดังนี้

  (ก)    ธุรกิจให้เช่าพื้นที่อาคารสำนักงานและศูนย์การค้า   

  (a) อาคารอัมรินทร์ พลาซ่า

อาคารอัมรินทร์ พลาซ่า เป็นอาคารศูนย์การค้า และสำนักงานให้เช่าตั้งอยู่บริเวณสี่แยกราชประสงค์
เป็นอาคารสูง 22 ชั้น โดยมีพื้นที่ให้เช่าและพื้นที่ที่ใช้ดำเนินธุรกิจสรรพสินค้ารวมทั้งสิ้น 45,000
ตารางเมตร โครงการเริ่มดำเนินการก่อสร้างตั้งแต่ปี 2525 และแล้วเสร็จในปี 2528
บนพื้นที่ประมาณ 8 ไร่ บริหารงานโดย บริษัท อัมรินทร์ ดีเวลลอปเม้นท์ จำกัด
และมีมูลค่าการลงทุนทั้งสิ้นประมาณ 700 ล้านบาท

  (b)    อาคาร แกรนด์ อัมรินทร์ ทาวเออร์

อาคาร แกรนด์ อัมรินทร์ ทาวเออร์ เป็นอาคารสำนักงานให้เช่า ตั้งอยู่บริเวณสี่แยกมักกะสัน
ถนนเพชรบุรีตัดใหม่ ประกอบด้วย 2 ส่วน คือ อาคารสำนักงานสูง 32 ชั้น และอาคารที่จอดรถสูง
11 ชั้น ซึ่งมีสิ่งอำนวยความสะดวกต่าง ๆ ครบครัน โดยมีพื้นที่ให้เช่ารวมทั้งสิ้น 40,000
ตารางเมตร โครงการเริ่มก่อสร้างตั้งแต่ปี 2532 และแล้วเสร็จในปี 2535 บริหารงานโดยบริษัท
มักกะสัน เรียล เอสเทท จำกัด บนพื้นที่ประมาณ 5 ไร่ มูลค่าการลงทุนทั้งสิ้นประมาณ 1,300
ล้านบาท

  (c) อาคาร เพลินจิต เซ็นเตอร์

อาคาร เพลินจิต เซ็นเตอร์ ประกอบด้วยอาคารศูนย์การค้าชั้นนำ,สำนักงานให้เช่าสูง 24 ชั้น
ตั้งอยู่บริเวณปากซอยสุขุมวิท ซอย 2 โดยมีพื้นที่ให้เช่าทั้งสิ้น 46,000 ตารางเมตร
โครงการเริ่มก่อสร้างตั้งแต่ปลายปี 2535 และแล้วเสร็จในปี 2539 บริหารงานโดยบริษัท มักกะสัน
เรียล เอสเทท จำกัด     ด้วยการเช่าช่วงจากบริษัท เพลินจิต เรียล เอสเตท จำกัด บนพื้นที่  
  5 ไร่ มูลค่าการลงทุนทั้งสิ้นประมาณ 1,800 ล้านบาท

  (ข)    ธุรกิจโรงแรม   

  (a)      โรงแรม แกรนด์ ไฮแอท เอราวัณ

โรงแรม แกรนด์ ไฮแอท เอราวัณ เป็นโรงแรมระดับ 5 ดาว ตั้งอยู่บริเวณสี่แยกราชประสงค์
ประกอบด้วยห้องพัก 387 ห้อง พร้อมด้วยห้องอาหารชั้นหนึ่ง
ห้องจัดเลี้ยงและให้เช่าสิ่งอำนวยความสะดวกครบครันสมฐานะของโรงแรมมาตรฐานสากล
ซึ่งมีพื้นที่อาคารรวมทั้งสิ้นประมาณ 77,000 ตารางเมตร (รวมพื้นที่ห้างสรรพสินค้าเอราวัณ
โซโก้ด้วย) โครงการเริ่มก่อสร้างตั้งแต่ปี 2530 และแล้วเสร็จในปี 2534 ดำเนินการโดยบริษัท
โรงแรมเอราวัณ จำกัด (มหาชน) และบริหารงานโดย Hyatt International Inc.
และมีมูลค่าการลงทุนทั้งสิ้นประมาณ 1,900 ล้านบาท

  (b)     โรงแรมเจดับบลิว แมริออท กรุงเทพ

โรงแรมเจดับบลิว แมริออท กรุงเทพ เป็นโรงแรมระดับ 5 ดาว
ตั้งอยู่บริเวณศูนย์กลางธุรกิจปากซอยสุขุมวิท ซอย 2 ประกอบด้วยห้องพัก 435 ห้อง
พร้อมด้วยห้องอาหารชั้นหนึ่ง ห้องจัดเลี้ยง และสิ่งอำนวยความสะดวกครบครันตามมาตรฐานสากล
มีพื้นที่อาคารรวมทั้งสิ้น 88,000 ตารางเมตร โครงการเริ่มก่อสร้างตั้งแต่ปี 2535
และแล้วเสร็จในปี 2540 ดำเนินการโดยบริษัท เพลินจิต เรียล เอสเตท จำกัด
และบริหารงานโดย Marriott International Corp. บนพื้นที่ประมาณ 5 ไร่
มูลค่าการลงทุนทั้งสิ้นประมาณ 2,400 ล้านบาท

  (ค)    ธุรกิจให้เช่าที่อยู่อาศัย

  อาคารปาร์คเลน แมนชั่น

อาคารปาร์คเลน แมนชั่น เป็นอาคารชุดพักอาศัยระดับมาตรฐานให้เช่า ตั้งอยู่ในซอยมหาดเล็กหลวง
ถนนราชดำริ สูง 15 ชั้น ประกอบด้วยห้องพักทั้งสิ้น 48 ยูนิต พร้อมสระว่ายน้ำ สนามเทนนิส
ลานจอดรถที่เพียงพอ รวมพื้นที่ให้เช่าทั้งสิ้น 12,300 ตารางเมตร
ปัจจุบันสถานทูตสหรัฐอเมริกาเป็นผู้เช่าทั้งอาคาร โครงการเริ่มก่อสร้างและแล้วเสร็จตั้งแต่ปี 2530
บริหารงานโดยบริษัท มหาดเล็กหลวง เรียล เอสเทท จำกัด มีมูลค่าการลงทุนทั้งสิ้นประมาณ 200
ล้านบาท

(ง)    ธุรกิจพัฒนาโครงการที่อยู่อาศัยเพื่อขาย

โครงการพหลโยธิน พาร์ค

โครงการพหลโยธิน พาร์ค เป็นโครงการที่อยู่อาศัยใจกลางเมือง    บนถนนพหลโยธิน ซอย 14 
  ที่ประสานแนวความคิดที่ดีที่สุดเกี่ยวกับบ้านและการออกแบบภูมิทัศน์ใหม่    บนพื้นที่รวม 21 ไร่ 3
งาน    โครงการประกอบด้วยบ้านเดี่ยว 3 ชั้น มีพื้นที่ใช้สอยตั้งแต่ 400 ตารางเมตรขึ้นไป
จำนวน 40 แปลง    ซึ่งมีขนาดแปลงที่ดินตั้งแต่ 70 – 140 ตารางวา   
และอาคารคอนโดมิเนียมแนวราบ จำนวน 2 อาคาร    ประกอบด้วย ห้องชุด จำนวน 52
ห้องชุดต่ออาคาร รวม 104 ห้องชุด    ปัจจุบัน ณ สิ้นปี 2544   
งานก่อสร้างทั้งหมดของโครงการได้เสร็จสมบูรณ์แล้ว
ส่วนของบ้านเดี่ยวได้มีการขายและโอนกรรมสิทธิ์ไปทั้งสิ้น ร้อยละ 92.5   
สำหรับอาคารคอนโดมิเนียมจะเปิดขายในเดือนมกราคม 2545 บริหารโครงการโดยบริษัท ห้วยแก้ว
เรียล เอสเตท จำกัด

หมายเหตุ : ณ วันที่ 28 กุมภาพันธ์ 2545 บริษัทฯ และบริษัทย่อยได้โอนหุ้นทั้งหมดของบริษัท
ห้วยแก้ว เรียล เอสเตท จำกัด ให้กับบริษัทเงินทุน ทิสโก้ จำกัด (มหาชน)
เพื่อการปรับโครงสร้างหนี้เงินกู้ระหว่างบริษัท ห้วยแก้ว เรียล เอสเตท จำกัด ในฐานะผู้กู้
และบริษัทเงินทุน ทิสโก้ จำกัด (มหาชน) ในฐานะเจ้าหนี้เงินกู้ ทำให้บริษัทฯ
และบริษัทย่อยไม่ได้ถือหุ้นในบริษัท ห้วยแก้ว เรียล เอสเตท จำกัด อีกต่อไป ดังนั้น ตั้งแต่วันที่ 28
กุมภาพันธ์ 2545 โครงการพหลโยธิน พาร์ค จึงไม่ใช่โครงการของเครือบริษัทอีกต่อไป
สำหรับประโยชน์จากการปรับโครงสร้างหนี้ดังกล่าว
ทำให้เครือบริษัทลดภาระหนี้เงินกู้จำนวนประมาณ 542 ล้านบาท
และลดการลงทุนในโครงการดังกล่าวที่ให้ผลตอบแทนต่ำด้วย

(จ) ธุรกิจค้าปลีกสรรพสินค้า

ห้างสรรพสินค้าอัมรินทร์โซโก้    ดำเนินธุรกิจค้าปลีกสรรพสินค้า จำหน่ายสินค้าอุปโภคบริโภค
บนพื้นที่ชั้น 1 ถึงชั้น 4 ในอาคารอัมรินทร์ พลาซ่า โดยมีพื้นที่รวม 11,336.50 ตารางเมตร
ได้เริ่มดำเนินกิจการภายใต้เครื่องหมายการค้าของโซโก้ ตั้งแต่วันที่ 1 พฤษภาคม 2544
และบริหารงานโดยบริษัท อัมรินทร์ ดีเวลลอปเม้นท์ จำกัดซึ่งเป็นเจ้าของพื้นที่

ห้างสรรพสินค้าเอราวัณ โซโก้    ดำเนินธุรกิจค้าปลีกสรรพสินค้า จำหน่ายสินค้าอุปโภคชั้นนำ
บนพื้นที่ ชั้นใต้ดินและชั้น 1 ถึงชั้น 4 ทั้งหมดของศูนย์การค้าเอราวัณ โซโก้ โดยมีพื้นที่รวม
13,013.43ตารางเมตร ซึ่งเป็นพื้นที่ส่วนหนี่งของอาคารโรงแรมแกรนด์ ไฮแอท เอราวัณ
(พื้นที่ดังกล่าวเป็นพื้นที่ที่ได้รับสิทธิการเช่าจากบริษัทโรงแรมเอราวัณจำกัด(มหาชน)
ได้เริ่มดำเนินกิจการภายใต้เครื่องหมายการค้าของโซโก้ตั้งแต่วันที่ 1 พฤษภาคม 2544
และบริหารงานโดย บริษัท อัมรินทร์ ดีเวลลอปเม้นท์ จำกัด

หมายเหตุ : เมื่อวันที่ 1 พฤษภาคม 2544 บริษัท อัมรินทร์ ดีเวลลอปเม้นท์ จำกัด
ได้เข้าซื้อทรัพย์สินที่ใช้ในการดำเนินธุรกิจค้าปลีกสรรพสินค้าทั้งหมดจากบริษัท โซโก้ (ประเทศไทย)
จำกัด ซึ่งดำเนินธุรกิจห้างสรรพสินค้าอัมรินทร์โซโก้ และจากบริษัท เอราวัณ โซโก้ จำกัด
ซึ่งดำเนินธุรกิจห้างสรรพสินค้าเอราวัณ โซโก้ ด้วยเงินลงทุนจำนวนรวม 156.5
ล้านบาทและได้ดำเนินธุรกิจค้าปลีกสรรพสินค้าดังกล่าวอย่างต่อเนื่องจากกลุ่มเดิมภายใต้เครื่องหมายการค้าของโซโก้นั้น

(2)    การตลาดและสภาวะการแข่งขัน

(ก) นโยบายและลักษณะการตลาดของการบริการ

เนื่องจากบริษัทฯ มุ่งเน้นที่การผลิตสินค้าคุณภาพสูง
ตลาดที่รองรับสินค้าจึงเป็นตลาดระดับกลางและตลาดระดับบน
โดยตัวสินค้าจะมีจุดเด่นในเรื่องของรูปแบบการให้บริการ และความเจริญของทำเลที่ตั้ง
มีการจัดทำแผนการส่งเสริมการขายอย่างต่อเนื่อง โดยกลยุทธ์ในการแข่งขันที่ใช้มีดังนี้

(a) กลยุทธ์การแข่งขัน

(a.1) ธุรกิจประเภทศูนย์การค้าและสำนักงาน : เน้นจุดขายของโครงการ คือ ทำเลที่ตั้ง
ในเขตศูนย์กลางธุรกิจ , ความสะดวกในการเดินทาง, คุณภาพการบริการและการบริหารอาคาร 
  และการกำหนดราคาค่าเช่าและ    เงื่อนไขการเช่าที่ยืดหยุ่น
มุ่งสนองตอบต่อความพึงพอใจของลูกค้าได้มากที่สุด

จุดเด่นด้านการตลาดที่ได้เปรียบของบริษัท ฯ ที่ใช้ในการแข่งขันในตลาด

-   ผู้บริหารของบริษัทมีประสบการณ์และมีชื่อเสียงเป็นที่ยอมรับในธุรกิจนี้มานาน
    สามารถคาดคะเนและเลือกแหล่งทำเลที่ตั้งของโครงการได้อย่างเหมาะสม

-   บริษัทมีการศึกษาความเป็นไปได้ก่อนดำเนินโครงการ
    โดยมีแผนกข้อมูลการตลาดทำการศึกษารวบรวม วิเคราะห์ข้อมูลตลาดอยู่ตลอดเวลา
    เพื่อวิเคราะห์กลุ่มเป้าหมาย คู่แข่งขัน สภาวะตลาด
    และมุ่งดำเนินการในส่วนที่ตนเองมีศักยภาพเหนือคู่แข่งขัน

-   บริษัทดำเนินงานด้วยคณะผู้บริหารและทีมงานมืออาชีพ
    ซึ่งพรั่งพร้อมไปด้วยบุคลากรในสาขาวิชาชีพและมีประสบการณ์
    โดยตรงต่อการดำเนินงานทำให้มีประสิทธิภาพในการควบคุมต้นทุนการดำเนินงาน

-   รูปแบบและผลงานของบริษัทมีความหลากหลาย
    ทำให้บริษัทมีกลุ่มลูกค้าเป้าหมายที่มีขนาดใหญ่กว่าบริษัทคู่แข่งในระดับเดียวกัน
    สามารถปรับกลยุทธ์ต่างๆเกี่ยวกับสินค้า เพื่อให้ทันต่อสถานการณ์ทางการตลาด
    ซึ่งแตกต่างจากโครงการคู่แข่งขันอื่นๆ

-   บริษัทเน้นการบริการที่ดี สร้างความสัมพันธ์ที่ดีกับลูกค้า
    และสร้างความมั่นใจให้แก่ลูกค้าในโครงการ

-   บริษัทมีนโยบายวางแผนสร้างภาพพจน์ต่อสาธารณชนในรูปแบบของสินค้าที่มีคุณภาพ
    และจุดเด่นที่แตกต่างกับคู่แข่งขัน เพื่อให้ภาพพจน์เป็นบริษัท
    พัฒนาอสังหาริมทรัพย์ในระดับแนวหน้า สามารถเปรียบเทียบกับบริษัทชั้นนำอื่นๆ
    ในตลาดพัฒนาอสังหาริมทรัพย์

• จุดเด่นของอาคารอัมรินทร์ พลาซ่า    คือ ทำเลที่ตั้งดีเยี่ยม   
เป็นศูนย์กลางการจับจ่ายใช้สอย    เพรียบพร้อมด้วยร้านค้าที่ให้บริการอย่างครบวงจร   
นอกจากนี้การเดินทางที่สะดวกมากขึ้น ด้วยอีกทางเลือกหนึ่ง คือ    รถไฟฟ้า BTS   
โดยมีทางสัญจรเข้าอาคารเชื่อมต่อกับสถานีรถไฟฟ้า BTS ด้วย

• จุดเด่นของอาคารเพลินจิต เซ็นเตอร์        คือ   
ความทันสมัยของระบบอำนวยความสะดวกในอาคาร    เป็นที่ตั้งของศูนย์ร้านค้าเฉพาะอย่าง   
เช่น    เครื่องเสียงระดับ ไฮเอนด์    เสื้อผ้า    รวมถึงร้านค้าอื่น ๆ
ที่ให้บริการอย่างครบวงจร    รวมถึงการเดินทางที่สะดวกมากขึ้นด้วยรถไฟฟ้า BTS

-   จุดเด่นของอาคารแกรนด์ อัมรินทร์ ทาวเออร์    คือ   
    ความทันสมัยของระบบความอำนวยความสะดวกในอาคาร    และ
    ความสะดวกของระบบการจราจรทั้งภายในและภายนอกอาคาร    โดยในอนาคต
    จะสามารถเดินทางได้สะดวกมากขึ้นด้วย รถไฟฟ้าใต้ดิน

(a.2) ธุรกิจประเภทโรงแรม :    เน้นจุดขายของโครงการ คือ ชื่อเสียงของบริษัทฯ
และผู้บริหาร    โรงแรม,    ทำเลที่ตั้ง ในเขตศูนย์กลางธุรกิจ ,ความสะดวกในการเดินทาง
และคุณภาพการให้บริการแก่ลูกค้าในระดับมาตรฐานสากล

จุดเด่นด้านการตลาดที่ได้เปรียบของบริษัท ฯ ที่ใช้ในการแข่งขันในตลาด

-   ผู้บริหารธุรกิจโรงแรมล้วนแต่เป็นเครือข่ายโรงแรมระดับโลก
    มีประสบการณ์และมีชื่อเสียงเป็นที่ยอมรับในคุณภาพสินค้าและบริการ

-   ธุรกิจโรงแรมของบริษัทดำเนินงานด้วยคณะผู้บริหารและทีมงานมืออาชีพ
    ซึ่งพรั่งพร้อมไปด้วยบุคลากรในสาขาวิชาชีพและมีประสบการณ์
    โดยตรงต่อการดำเนินงานทำให้มีประสิทธิภาพในการควบคุมต้นทุนการดำเนินงาน

-   บริษัทมีนโยบายวางแผนสร้างภาพพจน์ต่อสาธารณชนในรูปแบบของสินค้าที่มีคุณภาพ
    และจุดเด่นที่แตกต่างกับคู่แข่งขัน สามารถเปรียบเทียบกับโรงแรมชั้นนำอื่นๆ ในระดับนานาชาติ

จุดเด่นเฉพาะของโรงแรมเจดับบลิว แมริออท กรุงเทพ

-   โรงแรมเจ ดับบลิว แมริออท กรุงเทพ เป็นโรงแรมที่มีชื่อเสียง และเป็นที่ยอมรับมายาวนาน
    ได้รับรางวัลจากหน่วยงานต่างๆ อาทิเช่น

  - Best Restaurant 1999 Award – Best Buffet in Town (Marriott Café) จาก
  Bangkok Dining and Entertainment Magazine

  - Best City Hotel in Bangkok, 2000 จาก การท่องเที่ยวแห่งประเทศไทย

  - Best Overall GSS Scores Awards และ Best Service Index Award จาก APA
  Operations Meeting 2001

  - The best New Restaurant Award for New York Steakhouse จาก Bangkok
  Dining and Entertainment Magazine

  - The Best New Restaurant Award & The Best American Restaurant Award
  for New York Steakhouse จาก Bangkok Metro Magazine

-   มีที่ตั้งอยู่ในแหล่งย่านศูนย์กลางธุรกิจ และศูนย์การค้า ทำให้มีความสะดวกในการเดินทาง

-   โรงแรมอยู่ภายใต้การบริหารงานของกลุ่ม Marriott International Corp.
    มีระบบการสำรองห้องพักที่มีประสิทธิภาพจากการที่มีเครือข่ายครอบคลุมทั่งโลก

-   ผู้บริหารของโรงแรมล้วนแต่เป็นผู้บริหารจากเครือข่ายโรงแรมระดับโลก
    มีประสบการณ์และมีชื่อเสียงเป็นที่ยอมรับในคุณภาพ และบริการในธุรกิจโรงแรม
    การดำเนินงานจึงมีประสิทธิภาพ และมีต้นทุนที่เหมาะสม

-   บุคลากรประกอบไปด้วยทีมงานที่มีประสิทธิภาพ ในการให้บริการทางด้านห้องพัก อาหาร
    และการจัดเลี้ยงที่มีคุณภาพสร้างความพอใจและประทับใจให้กับลูกค้า
    และทำให้ลูกค้าของโรงแรมเป็น Repeat Customer

-   บริษัทยังได้มีการสร้างทีมงานโดยเฉพาะทางด้านการตลาด
    และการขายให้มีประสิทธิภาพมากยิ่งขึ้น เพื่อรักษาฐานลูกค้าที่มีอยู่เดิม
    และเพิ่มฐานลูกค้าใหม่ให้มากขึ้น

-   บริษัทมีนโยบายวางแผนสร้างภาพพจน์ต่อสาธารณชนในรูปแบบของบริการที่มีคุณภาพ
    และจุดเด่นที่แตกต่างกับคู่แข่งขัน สามารถเปรียบเทียบกับโรงแรมชั้นนำอื่นๆ ในระดับนานาชาติ

จุดเด่นเฉพาะของโรงแรมแกรนด์ ไฮแอท เอราวัณ กรุงเทพ

-   โรงแรมแกรนด์ ไฮแอท เอราวัณเป็นโรงแรมระดับ 5 ดาว
    ที่มีชื่อเสียงและเป็นที่ยอมรับมายาวนาน ได้รับรางวัลจากหน่วยงานต่างๆ อาทิเช่น

  -    Best of the Best Hotel in Thailand 1998 จาก Tourism Asia, Hong
  Kong

  -    Top Ten Hotels for Value in Asia Region, 1999 จาก Travel &
  Leisure, USA

  -    Five Green Leaf Certificate, 1998 & 2000 จาก    UN Environmental
  Program, สมาคมโรงแรมไทย และ การท่องเที่ยวแห่งประเทศไทย

  -    Top 100 Hotels in the World, 1999 จาก Institutional Investor, USA

  -    Best Hotels in Bangkok, 2000 จาก Asian Wall Street Journal & CNBC
  Asia

  -    Best City Hotel, 2000 จาก การท่องเที่ยวแห่งประเทศไทย

  -    Conde Naste’s Gold List, 2001    จาก Travel & Leisure Conde Naste
  Magazine   

  -    Best Buffet Category at “The Dining Room”, 2001 จาก Bangkok
  Dining & Entertainment

-    Best Music Venue at “Spasso”, 2001 จาก Bangkok Dining &
Entertainment

-   มีที่ตั้งอยู่ในแหล่งย่านศูนย์กลางธุรกิจ และศูนย์การค้า ทำให้มีความสะดวกในการเดินทาง

-   ผู้บริหารของโรงแรมล้วนแต่เป็นผู้บริหารจากเครือข่ายโรงแรมระดับโลก
    มีประสบการณ์และมีชื่อเสียงเป็นที่ยอมรับในคุณภาพ และบริการในธุรกิจโรงแรม
    การดำเนินงานจึงมีประสิทธิภาพ และมีต้นทุนที่เหมาะสม

-   บุคลากรประกอบไปด้วยทีมงานที่มีประสิทธิภาพ ในการให้บริการทางด้านห้องพัก อาหาร
    และการจัดเลี้ยงที่มีคุณภาพสร้างความพอใจและประทับใจให้กับลูกค้า
    และทำให้ลูกค้าของโรงแรมเป็น Repeat Customer

-   บริษัทยังได้มีการสร้างทีมงานโดยเฉพาะทางด้านการตลาด
    และการขายให้มีประสิทธิภาพมากยิ่งขึ้น เพื่อรักษาฐานลูกค้าที่มีอยู่เดิม
    และเพิ่มฐานลูกค้าใหม่ให้มากขึ้น

-   บริษัทมีนโยบายวางแผนสร้างภาพพจน์ต่อสาธารณชนในรูปแบบของบริการที่มีคุณภาพ
    และจุดเด่นที่แตกต่างกับคู่แข่งขัน สามารถเปรียบเทียบกับโรงแรมชั้นนำอื่นๆ ในระดับนานาชาติ

  (b) ลักษณะของลูกค้า

(b.1) ธุรกิจศูนย์การค้าและสำนักงาน    ลักษณะของลูกค้าของบริษัท เป็นนักธุรกิจ บริษัทห้างร้าน
ที่มีกำลังซื้ออยู่ในระดับปานกลางจนถึงสูง    ส่วนใหญ่แล้วลูกค้าของบริษัทจะเป็นรายย่อย
ยกเว้นบริษัท เอราวัณ โซโก้ จำกัด ซึ่งเป็นบริษัทร่วม   
โดยเป็นการเช่าพื้นที่เพื่อดำเนินธุรกิจห้างสรรพสินค้า

(b.2) ธุรกิจโรงแรม    ให้บริการแก่นักธุรกิจและนักท่องเที่ยวที่มีกำลังซื้อสูง   
ซึ่งลูกค้าของบริษัทจะเป็นรายย่อยทั้งสิ้น ทั้งนี้อัตราการเข้าพักจำแนกตามโรงแรมมีดังนี้

  โรงแรมแกรนด์ ไฮแอท เอราวัณ

2541. 66.90%

2542. 62.30%

2543. 61.80%

2544. 56.3% (ได้มีการปรับปรุงห้องพักในระหว่างปี)

  โรงแรมเจดับบลิว แมริออท กรุงเทพ

  2541 51.78%    (เป็นปีแรกที่เปิดดำเนินการ)

2542. 82.05%

2543. 83.50%

2544. 80.2%

  (c) กลุ่มลูกค้าเป้าหมาย

  ธุรกิจศูนย์การค้า : ผู้ประกอบธุรกิจค้าปลีกสินค้าอุปโภค บริโภค ที่มีคุณภาพและชื่อเสียง       
  เป็นที่รู้จักและยอมรับของลูกค้าที่มีกำลังซื้อระดับปานกลางถึงสูงในพื้นที่ศูนย์กลางการจับจ่ายใช้สอยของกรุงเทพฯ

  สำนักงาน : บริษัทธุรกิจที่มีภาพลักษณ์ที่ดี ทั้งบริษัทภายในและระหว่างประเทศ             
      ซึ่งลูกค้าส่วนใหญ่มีความสัมพันธ์อันดีกับบริษัท
  ด้วยความพึงพอใจที่ได้รับจากคุณภาพการบริการภายในพื้นที่อาคาร

  โรงแรมแกรนด์ ไฮแอท เอราวัณ :

  นักธุรกิจชาวต่างชาติ นักท่องเที่ยวชาวต่างชาติ และนักธุรกิจชาวไทยที่มีระดับรายได้
  และกำลังซื้อสูง    โรงแรม แกรนด์ ไฮแอท เอราวัณ มีกลุ่มลูกค้าหลักคือ Business
  Traveler ถึง 80 % และกลุ่มลูกค้านักท่องเที่ยว หรือ Leisure เพียง 20 %
  คือจะมีเฉพาะกลุ่ม Hi-end Leisure ซึ่งเป็นกลุ่มที่มีกำลังซื้อสูงสุด

  โรงแรมเจดับบลิว แมริออท กรุงเทพ :

  นักธุรกิจ และนักท่องเที่ยวต่างชาติ และนักธุรกิจชาวไทย โดยมีกลุ่มลูกค้าเป็นนักธุรกิจประมาณ
  75% และกลุ่มลูกค้านักท่องเที่ยวประมาณ 25%

  (d) นโยบายการตั้งราคาและการจำหน่าย

-   อาคารสำนักงานและศูนย์การค้า พิจารณาความเหมาะสมจาก ภาวะเศรษฐกิจ
    สภาพการแข่งขันของตลาด, ความต้องการของลูกค้า และต้นทุนการผลิต
    พร้อมกับสร้างความสัมพันธ์ที่ดีกับลูกค้าเดิมในระยะยาว   
    ด้วยการร่วมกับลูกค้าในการกำหนดราคาที่เหมาะสม
    รวมทั้งรับทราบและร่วมแก้ไขปัญหากับลูกค้า

-   โรงแรมเจ ดับบลิว แมริออท    การกำหนดราคาค่าห้องพักและงานบริการของโรงแรมฯ
    ในระดับต่ำกว่าราคามาตรฐานของโรงแรมระดับ 5 ดาวทั่วไป   
    ทำให้ปัจจุบันโรงแรมเป็นที่ยอมรับของลูกค้าทั่วไป   
    และสามารถสร้างฐานลูกค้าได้อย่างมีประสิทธิภาพ อย่างไรก็ตาม
    โรงแรมมีการปรับราคาค่าห้องพักและการบริการเพิ่มขึ้นอย่างต่อเนื่อง
    เพื่อให้เหมาะสมกับคุณภาพและการให้บริการ และเป็นราคาที่ลูกค้าพึงพอใจ

-   โรงแรมแกรนด์ ไฮแอท เอราวัณ    กำหนดค่าห้องพักและงานบริการ
    พิจารณาตามความเหมาะสมของ ระดับราคาตลาด, ความต้องการของลูกค้า
    และต้นทุนการผลิต
    โดยราคาที่กำหนดอยู่ในระดับสูงที่เหมาะสมกับคุณภาพและชื่อเสียงของโรงแรม

  (e) ช่องทางการจำหน่าย

บริษัทมีวิธีการจัดจำหน่ายและช่องทางการจัดจำหน่าย ดังต่อไปนี้

  (e.1) ธุรกิจศูนย์การค้าและสำนักงาน

-   เจาะตรงถึงกลุ่มเป้าหมาย (Direct Marketing)
    โดยบริษัทฯมีการจัดหาข้อมูลของบุคคลที่คาดว่าเป็นกลุ่มเป้าหมายของบริษัทฯ
    แล้วจัดส่งเจ้าหน้าที่การตลาดเข้าพบลูกค้า

-   จำหน่ายผ่านบริษัทตัวแทนขาย โดยมีความสัมพันธ์ที่ดีการบริษัทตัวแทนชั้นนำในประเทศ

-   กลุ่มเป้าหมายเข้ามาติดต่อโดยตรง เนื่องจากเดินทางผ่านโครงการ
    แล้วพบว่าโครงการตั้งอยู่ในทำเลที่น่าสนใจ

-   ลงโฆษณาทางสื่อสิ่งพิมพ์
    โดยมีจุดประสงค์เพื่อเป็นการสร้างภาพพจน์ที่ดีและทำให้ลูกค้าเป้าหมายเกิด Brand
    Awareness

-   เนื่องจากบริษัทมีบริการก่อนและหลังการขายที่ดีและต่อเนื่อง ทำให้ลูกค้าเกิดความพอใจ
    และแนะนำกันต่อๆไป ทำให้มีลูกค้าใหม่เพิ่มขึ้นด้วย

-   มีการจัดทำแผนการส่งเสริมการขายและมีการดำเนินการอย่างต่อเนื่อง
    โดยมีวัตถุประสงค์เพื่อเป็นการช่วยงานขายและเพื่อเป็นการเพิ่มยอดขายให้กับบริษัท

  (e.2) ธุรกิจโรงแรม

โรงแรมแกรนด์ ไฮแอท เอราวัณ

  • โฆษณาทางสื่อสิ่งพิมพ์
  โดยมีจุดประสงค์เพื่อเป็นการสร้างภาพพจน์ที่ดีและทำให้ลูกค้าเป้าหมายเกิด Brand Awareness

  • กลุ่มเป้าหมายเข้ามาติดต่อโดยตรง เนื่องจากชื่อเสียง
  และคุณภาพในการให้บริการของโรงแรม ที่ได้รับทราบจากสื่อสิ่งพิมพ์
  และจากการแนะนำต่อๆกันไปของลูกค้าเก่าที่พึงพอใจในบริการของโรงแรม

  • จัดทำแผนการส่งเสริมการขายและมีการดำเนินการอย่างต่อเนื่อง
  โดยมีวัตถุประสงค์เพื่อเป็นการช่วยงานขายและเพื่อเป็นการเพิ่มยอดขาย

  • จัดจำหน่ายผ่านทางตัวแทนจำหน่ายห้องพักซึ่งกระจายอยู่ทั่วโลก
  โดยเฉพาะประเทศในภูมิภาคอเมริกา ยุโรป และเอเชียแปซิฟิค

โรงแรมเจดับบลิว แมริออท กรุงเทพ

  • โฆษณาทางสื่อสิ่งพิมพ์
  โดยมีจุดประสงค์เพื่อเป็นการสร้างภาพพจน์ที่ดีและทำให้ลูกค้าเป้าหมายเกิด Brand Awareness

  • กลุ่มเป้าหมายเข้ามาติดต่อโดยตรง เนื่องจากชื่อเสียง
  และคุณภาพในการให้บริการของโรงแรม ที่ได้รับทราบจากสื่อสิ่งพิมพ์
  และจากการแนะนำต่อๆกันไปของลูกค้าเก่าที่พอใจในบริการของโรงแรม

  • จัดทำแผนการส่งเสริมการขายและมีการดำเนินการอย่างต่อเนื่อง
  โดยมีวัตถุประสงค์เพื่อเป็นการช่วยงานขายเพื่อเป็นการเพิ่มยอดขาย

  จัดจำหน่ายผ่านทางตัวแทนจำหน่ายห้องพักกว่า 2,000 แห่งรวมทั้งตัวแทนอื่นๆ
  ซึ่งกระจายอยู่ทั่วโลก

(ข) สภาพการแข่งขันภายในอุตสาหกรรม

แนวโน้มภาวะอุตสาหกรรมและการแข่งขัน

ภาคธุรกิจอสังหาริมทรัพย์    ประเภทให้เช่าพื้นที่อาคารสำนักงานยังไม่ฟื้นตัว   
โดยอุปสงค์ยังมีน้อยกว่าอุปทาน   
เนื่องจากความต้องการพื้นที่สำนักงานของบริษัทหรือองค์กรที่เปิดใหม่ขยายตัวเพิ่มขึ้นเล็กน้อยเท่านั้น 
  ส่งผลให้การกำหนดราคาค่าเช่ายังคงเป็นกลยุทธ์หลักที่ใช้ดึงดูดผู้เช่า   
ทำให้ราคาค่าเช่ายังไม่สามารถปรับขึ้นได้   
คาดว่าอัตราพื้นที่ว่างในอนาคตมีแนวโน้มที่จะลดลงเล็กน้อย    เนื่องจากหลังปี 2544   
จะมีปริมาณพื้นที่อาคารใหม่เข้าสู่ตลาดไม่มากนัก    อันเป็นผลสืบเนื่องมาจากวิกฤติเศรษฐกิจ   
ทำให้โครงการใหม่แทบไม่เกิดขึ้น

ในส่วนของธุรกิจศูนย์การค้าและสรรพสินค้า แม้ธุรกิจนี้มีแนวโน้มที่ดีขึ้นก็ตาม
แต่การเข้ามาของผู้ค้าปลีกข้ามชาติรายใหญ่ที่เน้นกลยุทธการแข่งขันด้วยราคา
ได้ดึงดูดกำลังซื้อไปจากศูนย์การค้าที่มีอยู่เดิมเป็นอย่างมาก ทำให้การแข่งขันในธุรกิจนี้เข้มข้นรุนแรง
ศูนย์การค้าของไทยจำเป็นต้องปรับตัวมุ่งเน้นที่คุณภาพของอาคารศูนย์การค้าและตัวสินค้า
รวมถึงบางแห่งมีทำเลที่ตั้งเป็นข้อได้เปรียบด้านความสะดวกในการเดินทางเข้าถึงด้วยระบบรถไฟฟ้าขนส่งมวลชน
ดังนั้นอัตราพื้นที่ว่าง
และอัตราค่าเช่าพื้นที่ของศูนย์การค้าจึงแตกต่างกันอย่างมากตามคุณภาพและทำเลของศูนย์การค้าเป็นสำคัญ 
  ซึ่งอนาคตของธุรกิจนี้ขึ้นอยู่กับการบริหารจัดการ การเลือกที่ตั้งทำเล กลยุทธ์ทางการตลาด
นอกเหนือไปจากการฟื้นตัวของภาวะเศรษฐกิจและกำลังซื้อของผู้บริโภค

ในส่วนของธุรกิจโรงแรม    ในช่วงปี 2544 ที่ผ่านมา
เหตุการณ์วินาศกรรมในสหรัฐอเมริกาเมื่อวันที่ 11 กันยายน ได้ส่งผลกระทบรุนแรงกับเศรษฐกิจโลก
โดยเฉพาะกับธุรกิจโรงแรมและการท่องเที่ยว
มีผลทำให้เกิดการหยุดชะงักทางรายได้ในอุตสาหกรรมโรงแรมไปทั่วโลกในเดือนกันยายนจนถึงเดือนพฤศจิกายน
ซึ่งเป็นช่วงHigh Season-ของธุรกิจโรงแรม
อย่างไรก็ตามธุรกิจโรงแรมภายในประเทศได้กลับมาสู่ภาวะปกติในเดือนธันวาคม
เนื่องจากนักท่องเที่ยว รวมถึงนักธุรกิจได้ตระหนักถึงความปลอดภัยในการเดินทางมายังประเทศไทย
ทำให้จำนวนนักท่องเที่ยวที่เข้ามาภายในประเทศยังคงเพิ่มขึ้น โดยเพิ่มจาก 9.55 ล้านคนในปี
2543 เป็นประมาณ 10 ล้านคนในปี 2544 หรือเพิ่มขึ้นประมาณ 5%

แนวโน้มสำหรับปี 2545    คาดว่าทิศทางเศรษฐกิจไทย    ยังต้องประสบกับปัญหาด้านต่าง ๆ
เช่น    การส่งออก    ซึ่งเป็นภาคที่ทำรายได้หลักให้กับประเทศ   
ที่ได้รับผลกระทบมาจากการชะลอตัวทางเศรษฐกิจของญี่ปุ่นและสหรัฐอเมริกา   
ดังนั้นรัฐบาลจึงได้ใช้นโยบายเร่งรัดการใช้จ่ายภาครัฐและมาตรการแก้ไขปัญหาเศรษฐกิจใหม่ ๆ   
รวมถึงการลดภาษีและค่าธรรมเนียมต่าง ๆ ที่เกี่ยวข้องกับธุรกิจอสังหาริมทรัพย์   
โดยแนวโน้มการลงทุน    จะยังไม่ขยายตัวเพิ่มขึ้นมากนัก   
อัตราการใช้กำลังการผลิตของภาคเอกชนแม้ว่าจะเพิ่มขึ้น    แต่ยังมีกำลังการผลิตส่วนเกินอยู่   
ซึ่งทำให้การลงทุนใหม่เกิดขึ้นไม่มากนัก    สำหรับธุรกิจอสังหาริมทรัพย์     
วงจรของธุรกิจถือว่าอยู่ในช่วงที่ฟื้นตัวแล้ว    โดยที่ธุรกิจบ้านจัดสรรมีการเติบโตอย่างชัดเจน   
ธุรกิจศูนย์การค้ามีการขยายตัวอย่างมาก    ธุรกิจอาคารสำนักงานมีแนวโน้มที่ดีขึ้น   
ในส่วนของธุรกิจโรงแรมมีแนวโน้มดีขึ้นจากนโยบายส่งเสริมการท่องเที่ยวของรัฐบาล

สภาพการแข่งขันภายในอุตสาหกรรมของบริษัทย่อย

1. บริษัท อัมรินทร์ ดีเวลลอปเม้นท์ จำกัด    เป็นบริษัทย่อย   
ดำเนินธุรกิจให้เช่าพื้นที่ศูนย์การค้าและสำนักงาน ภายใต้ชื่อ อาคารอัมรินทร์ พลาซ่า   
ซึ่งตั้งอยู่บริเวณสี่แยกราชประสงค์    ซึ่งเป็นย่านศูนย์กลางธุรกิจ
และเป็นแหล่งจับจ่ายใช้สอยที่สำคัญแห่งหนึ่งของกรุงเทพฯ
โดยเฉพาะกลุ่มนักท่องเที่ยวชาวต่างประเทศ

-   สภาพการแข่งขัน : มีการแข่งขันกันสูง ทั้งจำนวนคู่แข่งขัน
    รวมถึงคุณภาพการบริการและสินค้าหรือตัวอาคาร
    อย่างไรก็ตามกำลังซื้อจากกลุ่มลูกค้าเป้าหมายเริ่มเพิ่มขึ้นมาจากเดิม
    หลังจากภาวะเศรษฐกิจได้ผ่านพ้นจุดต่ำสุดแล้ว

-   สถานภาพในการแข่งขันของบริษัท : บริษัทสามารถแข่งขันกับคู่แข่งขันได้เป็นอย่างดี
    โดยพิจารณาจากอัตราเข้าใช้พื้นที่สำนักงานเต็ม 100% และพื้นที่ศูนย์การค้าสูงถึง 78%
    จากข้อได้เปรียบด้านทำเลที่ตั้งและการดำเนินกิจการทางการตลาดอย่างต่อเนื่อง
    ทำให้อัตราการเข้าใช้พื้นที่อยู่ในระดับที่สูงกว่าค่าเฉลี่ยของตลาด

-   ศักยภาพในการแข่งขัน : จุดเด่นด้านทำเลที่ตั้ง ชื่อเสียง และคุณภาพทรัพย์สิน
    ตลอดจนคุณภาพการให้บริการ ซึ่งเป็นยอมรับจากลูกค้ากันโดยทั่วไป

-   แนวโน้มภาวะอุตสาหกรรม :    ภาวะตลาดให้เช่าพื้นที่สำนักงาน และศูนย์การค้า
    ขึ้นกับภาวะเศรษฐกิจเป็นสำคัญ เมื่อเศรษฐกิจมีแนวโน้มที่จะฟื้นตัวขึ้นอย่างช้าๆ
    ส่งผลให้ภาวะตลาดจะค่อยๆฟื้นตัวตามเช่นกัน
    อย่างไรก็ดีในบริเวณทำเลที่ตั้งที่บริษัทดำเนินธุรกิจอยู่ จัดเป็นทำเลที่ดีเยี่ยม
    ทำให้หากต้องเผชิญกับปัจจัยเชิงลบ จะได้รับผลกระทบรุนแรงน้อยกว่าพื้นที่อื่น

-   สภาพการแข่งขันในอนาคต    : จะมีความรุนแรงเพิ่มขึ้น เนื่องจากมีคู่แข่งขันรายใหญ่เพิ่มขึ้น
    คือ บิ๊กซี สาขาราชประสงค์ อาจดึงดูดกำลังซื้อจากลูกค้าทุกระดับในย่านนี้ไปจำนวนมาก
    อย่างไรก็ดีจากการที่บริษัทได้กำหนดกลุ่มลูกค้าเป้าหมายไว้อย่างชัดเจนคือลูกค้าระดับกลางและสูงและขยายกลุ่มเป้าหมายไปยังกลุ่มนักท่องเที่ยวต่างประเทศ
    และการปรับปรุงสภาพอาคาร ร้านค้า และสินค้า ให้เป็นที่พอใจของลูกค้าอย่างสม่ำเสมอ
    รวมถึงความร่วมมือกับกลุ่มเกษรพลาซ่าในการร่วมลงทุนจัดสร้างทางสัญจรเชื่อมต่อระหว่างทางเข้าอาคารอัมรินทร์พลาซ่า
    อาคารเอราวัณโซโก้และอาคารเกษรพลาซ่ากับสถานีรถไฟฟ้า BTS ชิดลม
    ซึ่งจะช่วยให้การสัญจรของลูกค้าโดยสะดวกยิ่งขึ้น
    และจะช่วยเพิ่มปริมาณผู้คนที่สัญจรมายังอาคารดังกล่าวมากขึ้นด้วยจึงเชื่อว่าแม้จะได้รับผลกระทบผู้ค้าปลีกรายใหญ่บ้าง
    แต่ด้วยศักยภาพของอาคารและศูนย์การค้าของบริษัท
    คงจะบรรเทาความรุนแรงของผลกระทบลงไปได้

-   จำนวนและขนาดคู่แข่ง    : คู่แข่งที่สำคัญ คือ อาคารที่ตั้งอยู่ทำเลเดียวกันกับอาคารอัมรินทร์
    พลาซ่า บริวณสี่แยกราชประสงค์ ต่อเนื่องไปถึงสี่แยกปทุมวัน

  ------------------------------------------- ---------------------------
  รายชื่อศูนย์การค้าและสำนักงานคู่แข่ง                 ประเภทธุรกิจ

  President Tower                             Office, Retail

  Regent House                                Office

  Obhayashi                                   Office

  Central Chidlom                             Office, Retail

  Maneeya                                     Office, Retail

  Golden Pavillion                            Office

  Ploenchit Tower                             Office

  Mercury                                     Office

  TonSon                                      Office

  Peninsula Plaza                             Retail

  World Trade Center                          Retail

  Gaysorn Plaza                               Retail
  ------------------------------------------- ---------------------------

นอกจากนี้ บริษัทย่อยยังดำเนินธุรกิจค้าปลีกประเภทสรรพสินค้า ภายใต้ชื่อ ห้างสรรพสินค้าอัมรินทร์ 
    โซโก้ ซึ่งตั้งอยู่บนพื้นที่ของอาคารอัมรินทร์ พลาซ่า และห้างสรรพสินค้าเอราวัณ โซโก้
ซึ่งตั้งอยู่บนพื้นที่อาคารเอราวัณ โซโก้ บริเวณสี่แยกราชประสงค์

-   สภาพการแข่งขัน : มีการแข่งขันกันสูงทั้งจำนวนคู่แข่งขัน รวมถึงคุณภาพบริการ

-   สถานภาพในการแข่งขันของบริษัท : บริษัทฯ
    สามารถแข่งขันกับคู่แข่งได้จากข้อได้เปรียบด้านทำเลที่ตั้ง

-   ศักยภาพในการแข่งขัน : จุดเด่นด้านทำเลที่ตั้ง ซึ่งมีนักท่องเที่ยวต่างประเทศจำนวนมาก
    และชื่อเสียงของโซโก้ ซึ่งดำเนินมาอย่างยาวนาน และ เป็นที่ยอมรับจากลูกค้า

-   แนวโน้มภาวะอุตสาหกรรม :    ธุรกิจนี้ขึ้นกับภาวะเศรษฐกิจเป็นสำคัญ
    เมื่อเศรษฐกิจมีแนวโน้มที่จะฟื้นตัว ส่งผลให้ภาวะตลาดจะค่อย ๆ ฟื้นตัวตาม

-   สภาพการแข่งขันในอนาคต    : จะมีความรุนแรงเพิ่มขึ้น
    เนื่องจากมีคู่แข่งขันรายใหญ่ที่มีศักยภาพเพิ่มขึ้น

-   จำนวนและขนาดคู่แข่ง    : คู่แข่งที่สำคัญ คือ
    ห้างสรรพสินค้าที่ตั้งอยู่ในละแวกทำเลใกล้เคียงกัน

2. บริษัท โรงแรมเอราวัณ จำกัด (มหาชน)      เป็นบริษัทย่อย    ดำเนินธุรกิจให้บริการที่พัก
สถานที่จัดประชุมสัมมนา ห้องจัดเลี้ยง ให้บริการอาหารและเครื่องดื่ม ภายใต้ชื่อ “โรงแรมแกรนด์
ไฮแอท เอราวัณ”    ตั้งอยู่บริเวณสี่แยกราชประสงค์    ซึ่งเป็นย่านศูนย์กลางธุรกิจ
และเป็นแหล่งจับจ่ายใช้สอยที่สำคัญแห่งหนึ่งของกรุงเทพฯ
โดยเฉพาะกลุ่มนักท่องเที่ยวชาวต่างประเทศ

-   สภาพการแข่งขัน : มีการแข่งขันกันสูง กลยุทธ์การตลาดเป็นปัจจัยสำคัญในการแข่งขัน
    เพื่อที่จะรักษาฐานลูกค้าเดิมของตน
    และพยายามสร้างฐานลูกค้าใหม่เพื่อที่จะสามารถรักษาส่วนแบ่งการตลาดของตนให้ได้มากที่สุด

-   สถานภาพในการแข่งขันของโรงแรม : ด้วยคุณภาพการให้บริการที่เป็นเลิศ
    โรงแรมได้มีการปรับปรุงห้องพักใหม่ทั้งหมด และห้องจัดเลี้ยงต่างๆ ภายในโรงแรมตั้งแต่ปี
    2543 จนแล้วเสร็จในเดือนตุลาคม 2544 โดยใช้งบลงทุนประมาณ 250 ล้านบาท
    จะช่วยส่งเสริมและเพิ่มศักยภาพให้สามารถแข่งขันได้ดียิ่งขึ้น นอกจากนี้
    ยังมีประสิทธิภาพในการให้บริการลูกค้า
    โดยคำนึงถึงความต้องการและความพึงพอใจของลูกค้าเป็นสำคัญ     
    ช่วยทำให้สถานภาพในการแข่งขันของโรงแรมแข็งแกร่งยิ่งขึ้นด้วย

• ศักยภาพในการแข่งขัน : จุดเด่นด้านทำเลที่ตั้ง ชื่อเสียง
และคุณภาพวัสดุอุปกรณ์การตกแต่งและก่อสร้างของ        โรงแรม
ตลอดจนความเป็นเลิศของคุณภาพการให้บริการของโรงแรมภายใต้การบริหารงานโดย Hyatt
International Inc.

• แนวโน้มภาวะอุตสาหกรรมการท่องเที่ยว และ MICE:
จำนวนนักท่องเที่ยวที่คาดการณ์โดยการท่องเที่ยวแห่งประเทศไทยสำหรัปปี 2545 สูงถึง 10.5
ล้านคน หรือสูงขึ้นกว่าปี 2544 ประมาณ 6 เปอร์เซ็นต์ โดยกลุ่มนักท่องเที่ยวที่มีศักยภาพสูงสุด
ได้แก่กลุ่ม MICE (Meeting Incentive Convention and Exhibition)
ซึ่งมีอัตราการใช้จ่ายเฉลี่ยต่อคนสูงสุด

• สภาพการแข่งขันในอนาคต : อุตสาหกรรมโรงแรมในประเทศจะมีการแข่งขันกันสูงมาก
โดยจะมีการเปลี่ยนแปลงหลายอย่างที่จะส่งผลกระทบกับภาพธุรกิจโดยรวม อันได้แก่
การปิดตัวลงของโรงแรม สยาม อินเตอร์คอนติเน็นตัลในช่วงปลายปี 2545
การเปิดตัวใหม่ของโรงแรมคอนราดในช่วงเวลาเดียวกัน
โดยคาดว่าเปลี่ยนแปลงเหล่านี้จะทำให้ภาวะการแข่งขันในตลาดสูงขึ้นอีก
โดยกลยุทธ์ด้านราคาจะยังเป็นปัจจัยที่สำคัญในการแข่งขัน

• จำนวนและขนาดคู่แข่ง    : คู่แข่งที่สำคัญ คือโรงแรมระดับห้าดาวสำหรับนักธุรกิจ

+------------------------------+-------------------+-------------------+
| รายชื่อโรงแรมคู่แข่ง              | จำนวนห้องพัก        | ทำเล              |
+------------------------------+-------------------+-------------------+
| Hilton                       | 343               | ถนนวิทยุ            |
+------------------------------+-------------------+-------------------+
| Dusit Thani                  | 525               | ถนนพระราม 4       |
+------------------------------+-------------------+-------------------+
| Regent                       | 363               | ถนนราชดำริ         |
+------------------------------+-------------------+-------------------+
| Sheraton Grande              | 445               | ถนนสุขุมวิท          |
+------------------------------+-------------------+-------------------+
| JW Marriott Bangkok          | 435               | ถนนเพลินจิต         |
+------------------------------+-------------------+-------------------+
| Banyan Tree                  | 216               | ถนนสาทร           |
+------------------------------+-------------------+-------------------+
| Sukhothai                    | 222               | ถนนสาทร           |
+------------------------------+-------------------+-------------------+
| Plaza Athenee                | 382               | ถนนวิทยุ            |
+------------------------------+-------------------+-------------------+
| Pan Pacific                  | 372               | ถนนพระราม 4       |
+------------------------------+-------------------+-------------------+
| Le Royal Meridien            | 235               | ถนนเพลินจิต         |
+------------------------------+-------------------+-------------------+

3. บริษัท มักกะสัน เรียล เอสเทท จำกัด    เป็นบริษัทย่อย   
ดำเนินธุรกิจให้เช่าพื้นที่สำนักงานและร้านค้าปลีก ภายใต้ชื่อ “อาคารแกรนด์อัมรินทร์ ทาวเออร์”
ซึ่งตั้งอยู่บริเวณสี่แยกมิตรสัมพันธ์ ถนนเพชรบุรีตัดใหม่ ซึ่งเป็นย่านศูนย์กลางธุรกิจ
แห่งหนึ่งของกรุงเทพฯ

อาคารแกรนด์ อัมรินทร์ ทาวเออร์

-   สภาพการแข่งขัน : มีการแข่งขันกันสูง จากอาคารใหม่ที่เปิดบริการ
    และกำลังซื้อยังไม่เพิ่มขึ้นอย่างชัดเจนนัก อย่างไรก็ดีจากภาวะเศรษฐกิจที่เริ่มฟื้นตัวขึ้น
    ในขณะที่อาคารสำนักงานไม่เกิดขึ้นใหม่เลยในปีที่ผ่านมา
    ทำให้ภาวะตลาดอาคารสำนักงานนี้ปรับตัวดีขึ้นเล็กน้อย

-   สถานภาพในการแข่งขันของบริษัท : บริษัทสามารถแข่งขันกับคู่แข่งขันได้เป็นอย่างดี
    โดยพิจารณาจากอัตราการเข้าใช้พื้นที่สูงถึง 82% ซึ่งยังเป็นอัตราที่สูงกว่าค่าเฉลี่ยของตลาด

-   ศักยภาพในการแข่งขัน : จุดเด่นด้านทำเลที่ตั้ง ชื่อเสียง
    คุณภาพอาคารและสิ่งอำนวยความสะดวก รวมถึงคุณภาพการให้บริการแก่ลูกค้า

-   แนวโน้มภาวะอุตสาหกรรม :    ภาวะตลาดให้เช่าพื้นที่สำนักงาน
    ขึ้นกับภาวะเศรษฐกิจเป็นสำคัญ เมื่อเศรษฐกิจมีแนวโน้มที่จะฟื้นตัวขึ้นอย่างช้าๆ
    ส่งผลให้ภาวะตลาดจะค่อยๆฟื้นตัวตามเช่นกัน อย่างไรก็ดีด้วยคุณภาพอาคารของบริษัท
    ทั้งในแง่กายภาพและการบริหารจัดการ เป็นที่ยอมรับจากลูกค้าเป็นอย่างดี
    ทำให้หากต้องเผชิญกับปัจจัยเชิงลบ
    คงจะได้รับผลกระทบรุนแรงน้อยกว่าอาคารในตลาดโดยรวม

-   สภาพการแข่งขันในอนาคต    :
    ในส่วนของตลาดพื้นที่สำนักงานยังคงแข่งขันกันอย่างรุนแรงต่อไป
    เนื่องจากความต้องการพื้นที่ยังฟื้นคืนมาไม่มากนัก
    ในขณะที่ปริมาณพื้นที่สำนักงานยังคงเหลืออยู่มาก
    อย่างไรก็ดีเมื่อไม่มีพื้นที่อาคารสำนักงานเพิ่มเข้ามาใหม่แล้ว สภาพตลาดจะค่อยฟื้นตัวขึ้น
    และการแข่งขันบรรเทาความรุนแรงลง   

-   จำนวนและขนาดคู่แข่ง    : คู่แข่งที่สำคัญ คือ อาคารที่ตั้งอยู่ทำเลเดียวกันกับอาคารแกรนด์
    อัมรินทร์ ทาวเออร์ และอาคารบนถนนอโศก

  -------------------------------- -------------------- ------------------
  รายชื่ออาคารสำนักงานคู่แข่ง            ประเภทธุรกิจ           ทำเล

  Ital-Thai Tower                  Office&Retail        ถนนเพชรบุรี

  Witthayu Complex                 Office               ถนนเพชรบุรี

  Vanit Building                   Office&Retail        ถนนพระราม 9

  Charn Issara II                  Office&Retail        ถนนเพชรบุรี

  Fortune Town                     Office&Retail        ถนนพระราม 9
  -------------------------------- -------------------- ------------------

และอาคารบนถนนอโศก อาทิ เช่น Oriflame, Q-House Asoke, Asoke Tower, CMIC
Tower เป็นต้น

นอกจากนี้ บริษัทมักกะสัน ยังได้ทำสัญญาเช่าระยะยาวสำหรับอาคารเพลินจิต เซ็นเตอร์
ซึ่งตั้งอยู่ริมถนนสุขุมวิท ซอย 2 ซึ่งเป็นย่านศูนย์กลาง
และแหล่งจับจ่ายใช้สอยที่สำคัญแห่งหนึ่งของกรุงเทพฯ โดยเฉพาะกลุ่มนักท่องเที่ยวต่างประเทศ
บริหารงานและให้บริการเช่าพื้นที่ร้านค้าและสำนักงาน ภายใต้ชื่ออาคาร “เพลินจิต เซ็นเตอร์”

อาคารเพลินจิต เซ็นเตอร์

-   สภาพการแข่งขัน : มีการแข่งขันกันสูง ทั้งจากคู่แข่งที่มีอยู่เดิมและอาคารที่เปิดใหม่   
    ซึ่งรวมถึงโครงการที่อยู่บนเส้นทางรถไฟฟ้าขนส่งมวลชน BTS
    นับเป็นคู่แข่งอีกกลุ่มที่อาจทำให้การแข่งขันรุนแรงยิ่งขึ้น     

-   สถานภาพในการแข่งขันของบริษัท : บริษัทสามารถแข่งขันกับคู่แข่งขันได้เป็นอย่างดี
    โดยพิจารณาจากอัตราการเข้าใช้พื้นที่ประมาณ 70% ในส่วนพื้นที่ศูนย์การค้า และ
    ส่วนพื้นที่สำนักงานมีผู้เช่าเต็ม 100%
    เป็นที่ยืนยันได้ว่าบริษัทสามารถแข่งขันกับคู่แข่งได้เป็นอย่างดี   

-   ศักยภาพในการแข่งขัน : จุดเด่นด้านทำเลที่ตั้ง ชื่อเสียง คุณภาพพื้นที่อาคาร
    ความทันสมัยและการให้บริการที่ครบวงจร

-   แนวโน้มภาวะอุตสาหกรรม :    ภาวะตลาดให้เช่าพื้นที่สำนักงาน และศูนย์การค้า
    ขึ้นกับภาวะเศรษฐกิจเป็นสำคัญ เมื่อเศรษฐกิจมีแนวโน้มที่จะฟื้นตัวขึ้นอย่างช้าๆ
    ส่งผลให้ภาวะตลาดจะค่อยๆฟื้นตัวตามเช่นกัน อย่างไรก็ดีด้วยคุณภาพอาคารของบริษัท
    ทั้งในแง่กายภาพ ทำเลที่ตั้ง และการบริหารจัดการ เป็นที่ยอมรับจากลูกค้าเป็นอย่างดี   
    ทำให้หากต้องเผชิญกับปัจจัยเชิงลบ
    คงจะได้รับผลกระทบรุนแรงน้อยกว่าอาคารในตลาดโดยรวม

-   สภาพการแข่งขันในอนาคต    :
    ในส่วนตลาดให้เช่าพื้นที่สำนักงานยังคงแข่งขันกันอย่างรุนแรงต่อไป       
    เนื่องจากความต้องการพื้นที่ยังฟื้นคืนมาไม่มากนัก
    ในขณะที่ปริมาณพื้นที่สำนักงานยังคงเหลืออยู่มาก
    อย่างไรก็ดีเมื่อไม่มีพื้นที่อาคารสำนักงานเพิ่มเข้ามาใหม่แล้ว สภาพตลาดจะค่อยฟื้นตัวขึ้น
    และการแข่งขันบรรเทาความรุนแรงลง    ส่วนพื้นที่ศูนย์การค้าในย่านนี้
    อาจได้รับผลกระทบจากการแข่งขันย่านราชประสงค์บ้าง
    แต่ด้วยการกำหนดชนิดสินค้าและกลุ่มลูกค้าที่ชัดเจนของบริษัท
    จะทำให้สามารถรักษาฐานลูกค้าได้ดังเดิม

-   จำนวนและขนาดคู่แข่ง    :    อาคารศูนย์การค้า/สำนักงานใกล้เคียง
    และโครงการอื่นที่อยู่บนเส้นทางรถไฟฟ้าขนส่งมวลชน BTS

  ------------------------------------ ----------------- -----------------
  รายชื่ออาคารสำนักงาน&ศูนย์การค้าคู่แข่ง       ประเภท            ทำเล

  มหาทุน พลาซ่า                          Office & Retail   ถนนสุขุมวิท

  Q House เพลินจิต                       Office            ถนนสุขุมวิท

  Pacific Place                        Office            ถนนสุขุมวิท

  Time Square                          Office & Retail   ถนนสุขุมวิท

  Wave Place                           Office & Retail   ถนนสุขุมวิท

  Land Mark Plaza                      Retail            ถนนสุขุมวิท

  Robinson สุขุมวิท                       Retail            ถนนสุขุมวิท
  ------------------------------------ ----------------- -----------------

และอาคารในย่านสี่แยกราชประสงค์ ถนนเพลินจิต ดังแสดงในการวิเคราะห์บริษัทอัมรินทร์
ดีเวลลอปเม้นท์ จำกัด

4. บริษัท มหาดเล็กหลวง เรียล เอสเทท จำกัด    เป็นบริษัทย่อย
ดำเนินธุรกิจให้บริการที่พักอาศัย ประเภทอพาร์ทเม้นท์ ภายใต้ชื่อ อาคารปาร์คเลน แมนชั่น   
ปัจจุบันบริษัทฯ ได้ทำสัญญาให้เช่าทั้งอาคารแก่สถานทูตประเทศสหรัฐอเมริกา
เพื่อใช้เป็นที่พักอาศัยของเจ้าหน้าที่สถานทูตฯ จึงเป็นหลักประกันได้ว่า การดำเนินงานของบริษัทฯ
ต่อโครงการนี้เป็นโครงการที่มีคุณภาพสูง และเป็นที่เชื่อถือในระดับนานาชาติ

5. บริษัท ฮอนเนอร์ บิวซิเนส จำกัด    เป็นบริษัทย่อย มีสินทรัพย์ที่สำคัญคือ
ที่ดินเปล่าอยู่ระหว่างรอการพัฒนา          ซึ่งที่ดินดังกล่าวตั้งอยู่ที่ อำเภอชะอำ จังหวัดเพชรบุรี

6. บริษัท หัตถวรรณ จำกัด    เป็นบริษัทย่อย มีสินทรัพย์ที่สำคัญคือ
ที่ดินเปล่าอยู่ระหว่างรอการพัฒนา ซึ่งที่ดิน        ดังกล่าวตั้งอยู่ที่ ถนนแจ้งวัฒนะ
อำเภอปากเกร็ด จังหวัดนนทบุรี

การลงทุนของบริษัทย่อย

1. บริษัท ห้วยแก้ว เรียล เอสเตท จำกัด    เป็นการลงทุนโดยตรงของบริษัท มักกะสัน เรียล
เอสเทท จำกัด ซึ่งเป็นบริษัทย่อยของบริษัทฯ บริษัท ห้วยแก้ว เรียล เอสเตท จำกัด
ดำเนินธุรกิจจัดสรรที่ดิน และที่อยู่อาศัย โดยดำเนินโครงการพหลโยธิน พาร์ค
ตั้งอยู่บริเวณถนนสุทธิสาร เขตพญาไท    ซึ่งเป็นย่านที่อยู่อาศัยของผู้มีฐานะ ย่านหนึ่งในกรุงเทพฯ 
  มีจุดเด่นด้านทำเลที่ตั้ง การจัดภูมิสถาปัตย์แนวใหม่ พร้อมด้วยสาธารณูปโภคครบครัน   
นอกจากนั้นบริษัทฯ ยังมีสินทรัพย์ที่สำคัญ คือที่ดินเปล่าอยู่ระหว่างรอการพัฒนา   
ซึ่งที่ดินดังกล่าวตั้งอยู่ที่ถนนศรีนครินทร์ ตัดกับถนนบางนา-ตราด เขต      พระโขนง กรุงเทพฯ

2. บริษัท    เพลินจิต เรียล เอสเตท จำกัด    เป็นการลงทุนโดยตรงของบริษัท
โรงแรมเอราวัณ จำกัด (มหาชน) ซึ่งเป็นบริษัทย่อยของบริษัทฯ    บริษัท เพลินจิต เรียล
เอสเตท จำกัด ดำเนินธุรกิจให้บริการที่พัก สถานที่จัดประชุมสัมมนา ห้องจัดเลี้ยง
และบริการอาหารเครื่องดื่ม โดยดำเนินกิจการโรงแรมเจดับบลิว แมริออท กรุงเทพ   
ตั้งอยู่บริเวณถนน      สุขุมวิท ซอย 2    ซึ่งเป็นย่านศูนย์กลางธุรกิจ
และเป็นแหล่งจับจ่ายใช้สอยที่สำคัญแห่งหนึ่งของกรุงเทพฯ
โดยเฉพาะกลุ่มนักท่องเที่ยวชาวต่างประเทศ นอกจากนี้บริษัทฯ ได้ให้เช่าอาคารเพลินจิต เซ็นเตอร์
เป็นระยะยาว แก่ บริษัทมักกะสัน         เรียลเอสเทท จำกัด
ให้เป็นผู้บริหารและให้บริการการเช่าพื้นที่ทั้งศูนย์การค้าและสำนัก

-   สภาพการแข่งขัน : มีการแข่งขันสูง กลยุทธ์การตลาดเป็นปัจจัยสำคัญในการแข่งขัน
    เพื่อที่จะรักษาฐานลูกค้าเดิมของตน
    และพยายามสร้างฐานลูกค้าใหม่เพื่อที่จะสามารถรักษาส่วนแบ่งการตลาดของตนให้ได้มากที่สุด

-   สถานภาพในการแข่งขันของโรงแรม : ด้วยคุณภาพการให้บริการที่เป็นเลิศ
    รวมทั้งมีการปรับปรุงห้องพัก ห้องอาหาร ห้องจัดเลี้ยงต่างๆ ภายในบริเวณโรงแรม
    เพื่อให้เกิดความสวยงาม และมีประสิทธิภาพในการให้บริการลูกค้า
    โดยคำนึงถึงความต้องการและความพึงพอใจของลูกค้าเป็นสำคัญ     
    จึงทำให้สามารถแข่งขันได้เป็นอย่างดี   

• ศักยภาพในการแข่งขัน : จุดเด่นด้านทำเลที่ตั้ง ชื่อเสียง
และคุณภาพวัสดุอุปกรณ์การตกแต่งและก่อสร้างของ          โรงแรม
ตลอดจนความเป็นเลิศของคุณภาพการให้บริการของโรงแรมภายใต้การบริหารงานโดย   
Marriott International Inc.

• แนวโน้มภาวะอุตสาหกรรมการท่องเที่ยวและMICE:
จำนวนนักท่องเที่ยวที่คาดการณ์โดยการท่องเที่ยวแห่งประ -เทศไทยสำหรับปี 2545 สูงถึง 10.5
ล้านคน หรือสูงขึ้นกว่าปี 2544 ที่มีจำนวนประมาณ 9.98 ล้านคนประมาณ 6 เปอร์เซ็นต์
โดยกลุ่มนักท่องเที่ยวที่มีศักยภาพสูงสุด ได้แก่กลุ่ม MICE (Meeting Incentive Convention
and Exhibition) ซึ่งมีอัตราการใช้จ่ายเฉลี่ยต่อคนสูงสุด

• สภาพการแข่งขันในอนาคต: อุตสาหกรรมโรงแรมในประเทศจะมีการแข่งขันกันสูงมาก
โดยจะมีการเปลี่ยนแปลงหลายอย่างที่จะส่งผลกระทบกับภาพธุรกิจโดยรวม อันได้แก่
การปิดตัวลงของโรงแรม สยาม อินเตอร์คอนติเน็นตัล ในช่วงปลายปี 2545
การเปิดตัวใหม่ของโรงแรมคอนราดในช่วงเวลาเดียวกัน
โดยคาดว่าเปลี่ยนแปลงเหล่านี้จะทำให้ภาวะการแข่งขันในตลาดสูงขึ้นอีก
โดยกลยุทธ์ด้านราคาจะยังเป็นปัจจัยที่สำคัญในการแข่งขัน

-   จำนวนและขนาดคู่แข่ง    : คู่แข่งที่สำคัญ คือโรงแรมระดับห้าดาว

  ------------------------------ -------------------- --------------------
  รายชื่อโรงแรมคู่แข่ง                จำนวนห้องพัก           ทำเล

  Hilton                         343                  ถนนวิทยุ

  Dusit Thani                    525                  ถนนพระราม 4

  Regent                         363                  ถนนราชดำริ

  Sheraton Grande                445                  ถนนสุขุมวิท

  Grand Hyatt Erawan             387                  ถนนราชดำริ

  Banyan Tree                    216                  ถนนสาทร

  Sukhothai                      222                  ถนนสาทร

  Plaza Athenee                  382                  ถนนวิทยุ

  Pan Pacific                                         ถนนพระราม 4
                                     372              

  Le Royal Meridien                                   ถนนเพลินจิต
                                     235              
  ------------------------------ -------------------- --------------------

3. บริษัท ภัตตาคาร โซโก้ จำกัด    บริษัทย่อยดำเนินธุรกิจภัตตาคารอาหารญี่ปุ่น ภายใต้ชื่อ
Japanese Restaurant Sogo บนพื้นที่ชั้น Basement ของอาคารเอราวัณ โซโก้
โดยมีขนาดพื้นที่ 423.50 ตารางเมตร ภัตตาคารนี้มีการตกแต่งภายในที่เป็นเอกลักษณ์
นอกจากนี้ยังมีกลุ่มลูกค้าเป้าหมายเฉพาะ โดยเฉพาะลูกค้าชาวญี่ปุ่น
และเป็นธุรกิจที่สนับสนุนกันกับห้างสรรพสินค้าเอราวัณ โซโก้ ซึ่งดำเนินธุรกิจในอาคารเดียวกันนั้น

(3) การจัดหาผลิตภัณฑ์หรือบริการ

(ก) การจัดหาให้ได้มาซึ่งบริการที่จำหน่าย

  วัตถุดิบที่สำคัญในธุรกิจพัฒนาอสังหาริมทรัพย์ ประกอบด้วย

  (a) ที่ดินเพื่อการพัฒนาโครงการ

  บริษัทฯ มีเกณฑ์ในการจัดซื้อที่ดินเพื่อการพัฒนาดังนี้

-   ทำเลที่ตั้งของโครงการ ตั้งอยู่ในเขตศูนย์กลางธุรกิจ หรือทำเลที่มีศักยภาพในอนาคต   
    เนื่องจากเป็นปัจจัยสำคัญที่สุดที่จะทำให้โครงการประสบความสำเร็จ

-   ผังเมืองและการใช้สอยของพื้นที่ (Zoning)
    ซึ่งจะเน้นตัวกำหนดรูปแบบของโครงการในแต่ละทำเล

-   การคมนาคม ทั้งปัจจุบันและอนาคตพิจารณาถึงความสะดวกและโอกาสขยายเส้นทางใหม่ๆ

-   ระบบสาธารณูปโภคที่ครบครัน ได้แก่ ไฟฟ้า ประปา โทรศัพท์ ระบบระบายน้ำ

-   ใกล้สถานที่สำคัญต่างๆ ได้แก่ ศูนย์การค้า สถานที่ราชการ เป็นต้น

-   รูปร่างของที่ดิน เพื่อให้เหมาะสมต่อการพัฒนารูปแบบโครงการ

  บริษัทฯ ได้จัดหาที่ดินเพื่อการพัฒนาโครงการดังนี้

-   ติดต่อผ่านเจ้าของที่ดินโดยตรงที่สนใจขายหรือให้เช่า หรือร่วมลงทุน

-   ติดต่อผ่านตัวแทนนายหน้า

-   รับการติดต่อจากสถานบันการเงินที่มีความต้องการจะขายทรัพย์สินที่รับโอนจากลูกหนี้

  (b) วัสดุก่อสร้าง

บริษัทฯ สามารถควบคุมคุณภาพและค่าใช้จ่ายให้อยู่ในต้นทุนที่ต่ำกว่าคู่แข่งขัน
โดยยึดหลักในการที่มีทีมงานซึ่งมีประสบการณ์คลุกคลีในการก่อสร้างทำให้วิเคราะห์ในเรื่องเทคนิค
วิธีการก่อสร้าง ค่าวัสดุ ค่าแรง ได้ความชัดเจนและไม่ผิดพลาด

ทั้งนี้ในการคัดเลือกผู้รับเหมาก่อสร้าง บริษัทฯ
ได้คัดเลือกเฉพาะผู้รับเหมาที่มีความสามารถน่าเชื่อถือมีประสบการณ์เหมาะสมกับโครงการแต่ละโครงการ
แยกตามลักษณะงาน เช่น งานฐานราก งานโครงสร้าง งานระบบงานตกแต่ง เป็นต้น
ในแต่ละโครงการจะคัดเลือกผู้รับเหมามากกว่า 1 ราย เพื่อไม่ให้มีการผูกขาดงาน ปัจจุบันบริษัทฯ
จ้างผู้รับเหมา 2 ประเภท คือ

-   สำหรับโครงการปกติทั้งหมด บริษัทฯ จะใช้ผู้รับเหมาก่อสร้างทั้งค่าแรงและวัสดุ มีข้อดีคือ
    ทำให้บริษัทฯ ไม่ต้องรับผิดชอบเรื่องการควบคุมวัสดุก่อสร้าง
    รวมทั้งผู้รับเหมาประเภทนี้มีเงินทุนสูง
    มีความชำนาญสามารถดำเนินการให้เป็นไปตามกำหนดเวลา

-   ในกรณีที่มีปัญหาเกิดขึ้นในระหว่างการก่อสร้าง บริษัทฯ
    จะเสริมผู้รับเหมาก่อสร้างเฉพาะค่าแรง

รายชื่อบริษัทรับเหมาการก่อสร้างให้บริษัท อัมรินทร์ พลาซ่า จำกัด (มหาชน)

  --------------------------------------- -------------------------------
  ชื่อผู้รับเหมา                               ประเภทงาน

  1. บริษัท เลตัน บรุกเนอร์ (ประเทศไทย) จำกัด   งานฐานราก

  2. บริษัท ไทยโคโนอิเกะ คอนสตั๊คชั่น จำกัด       งานโครงสร้างและสถาปัตยกรรม

  3. บริษัท แสงประดิษฐ์ เอ็นยิเนียริ่ง จำกัด        งานระบบไฟฟ้าและสื่อสาร

  4. บริษัท ไทยเคนไซซา จำกัด                 งานระบบสุขาภิบาล และระบบปรับอากาศ

  5. บริษัท วรจักรอินเตอร์เนชั่นแนล จำกัด         งานระบบลิฟท์และบันไดเลื่อน

  6. บริษัท กนกเรือนไทย จำกัด                 งานตกแต่งภายใน

  7. บริษัท เดโชเซี่ยงไฮ้เฟอร์นิเจอร์และก่อสร้าง    งานตกแต่งภายใน
  จำกัด                                    

  8. บริษัท ศิลามณี จำกัด                      งานหินแกรนิต-หินอ่อน

  9. ห้างหุ้นส่วนจำกัดนำภัทร                    งานหินแกรนิต-หินอ่อน

  10. ร้านช่างหินอ่อน                         งานหินแกรนิต-หินอ่อน

  11. บริษัท อินแอนด์เอ้าท์ การ์เด้น จำกัด         งานภูมิสถาปัตย์

  12. บริษัท คาร์เปทอินเตอร์เนชั่นแนล จำกัด       งานพรม

  13. บริษัท ชูจักร์ก่อสร้าง จำกัด                งานตกแต่งภายใน

  14. บริษัท ทัสค์ จำกัด                       งานตกแต่งภายใน, เฟอร์นิเจอร์ลอยตัว

  15. บริษัท ฮาวายเฟอร์นิเจอร์ จำกัด            งานเฟอร์นิเจอร์ลอยตัว

  16. บริษัท หมิง จำกัด                       งานเฟอร์นิเจอร์ลอยตัว

  17. บริษัท ล็อกซเล่ย์ จำกัด                   งานระบบ PABX

  18. บริษัท จอห์นสัน คอนโทรล จำกัด            งานระบบ BAS

  19. บริษัท จอห์นสัน คอนโทรล จำกัด            งานระบบ Fire Alarm

  20. บริษัท จอห์นสัน คอนโทรล จำกัด            งานระบบ Computer Network

  21. บริษัท เมโทร เอช แอน์ เรส จำกัด         งานระบบห้องครัว

  22. บริษัท บลูแก๊ส จำกัด                     งานระบบ Gas Station

  23. บริษัท เยอรมัน-ไทย ลอนดรี้ แมชชีนเนอรี     งานระบบเครื่องซักรีด
  จำกัด                                    

  24. บริษัท ไดเทค ออดิโอ จำกัด               งานระบบแสง

  25. บริษัท วิชัยเทรดดิ้ง จำกัด                 งานระบบแสง
  --------------------------------------- -------------------------------

(c) วัสดุสำหรับการดำเนินกิจการให้เช่าพื้นที่อาคาร

บริษัทฯ มีทีมงานบริหารกิจการอาคารที่มีความเชี่ยวชาญ
ด้วยประสบการณ์ในการบริหารอาคารมายาวนาน ทำให้บริษัทฯ
มีเครือข่ายผู้ผลิตและจัดจำหน่ายวัสดุอุปกรณ์จำนวนมาก อีกทั้งบริษัทฯ
มีกิจการอาคารในเครือจำนวนมาก
ทำให้สามารถต่อรองราคาและเลือกใช้วัสดุอุปกรณ์ที่มีคุณภาพสูงได้อย่างคุ้มค่า ดังนั้นบริษัทฯ
จึงสามารถควบคุมคุณภาพและค่าใช้จ่ายสำหรับการบริหารอาคารให้อยู่ในต้นทุนที่ต่ำแต่มีคุณภาพเหนือกว่าคู่แข่งขันได้ 
 

ผู้ผลิตผู้จัดจำหน่ายวัสดุอุปกรณ์สำหรับงานดำเนินกิจการอาคาร ที่บริษัทฯ ได้เลือกใช้มีดังนี้

  --------------------------------------- -------------------------------
  ชื่อผู้รับเหมา                               ประเภทงาน

  บริษัท ซิลวาเนีย (ประเทศไทย) จำกัด           หลอดไฟฟ้า

  ห้างหุ้นส่วนจำกัด ศิลปไทยการไฟฟ้า              หลอดไฟฟ้า

  บริษัทเอส.เอ็น.เค ไลท์ติ้ง จำกัด               หลอดไฟฟ้า

  บริษัทบวรกิจ แมชชีนทูลล์ จำกัด                 วัสดุอุปกรณ์เบ็ดเตล็ด

  ห้างหุ้นส่วนจำกัด ณัฐพล ฮาร์ดแวร์               วัสดุอุปกรณ์เบ็ดเตล็ด
  --------------------------------------- -------------------------------

(d) บริษัทที่ทำงานบริการสำหรับอาคารสำนักงานและศูนย์การค้า

บริษัทฯ ยึดหลักการแบ่งงานกันทำด้วยความชำนาญเฉพาะด้าน ดังนั้นบริษัทฯ
จึงได้ว่าจ้างบริษัทที่ชำนาญการให้บริการสำหรับการดำเนินกิจการอาคาร   
ซึ่งบริษัทดังกล่าวสามารถให้คุณภาพงานบริการที่ดี ภายใต้ต้นทุนที่ต่ำกว่า
อันเนื่องมาจากประสิทธิภาพและความเชี่ยวชาญในงานบริการของตน ซึ่งการว่าจ้างนี้ ทำให้บริษัทฯ
สามารถประหยัดต้นทุน แต่ได้คุณภาพของงานบริการบางประเภท
ได้ดีกว่าที่จะดำเนินการเองในทุกๆงาน และทำให้บริษัทฯ
สามารถกระจายบุคลากรไปทำงานอื่นได้อย่างมีประสิทธิภาพ

  รายชื่อบริษัทที่ทำงานบริการสำหรับกิจการอาคารของ บริษัท อัมรินทร์ พลาซ่า จำกัด (มหาชน)

+---------------------------------------+------------------------------+
| ชื่อผู้รับเหมา                             | ประเภทงาน                    |
+---------------------------------------+------------------------------+
| บริษัท พรอพเพอร์ตี้ แคร์ เซอร์วิสเซล          | งานรักษาความปลอดภัย            |
| (ประเทศไทย) จำกัด                      |                              |
+---------------------------------------+------------------------------+
| บริษัท พรอ                              | งานรักษาความสะอาด             |
| พเพอร์ตี้ แคร์ เซอร์วิสเซล (ประเทศไทย) จำกัด |                              |
+---------------------------------------+------------------------------+
| บริษัท พรอพเพอร์ตี้ แคร์ เซอร์วิสเซล          | งานจัดหาพนักงานประชาสัมพันธ์      |
| (ประเทศไทย) จำกัด                      |                              |
+---------------------------------------+------------------------------+
| บริษัท เรนโทรคิล อินนีเชียล (ประเทศไทย)     | งานบริการสุขอนามัย              |
| จำกัด                                  |                              |
+---------------------------------------+------------------------------+
| บริษัท แอดวานซ์ ไฮยีน เซ็นเตอร์ จำกัด        | งานบริการสุขอนามัย              |
+---------------------------------------+------------------------------+
| บริษัท แอดวานซ์ เซอร์วิส (ประเทศไทย) จำกัด  | งานบริการกำจัดแมลง-หนู          |
+---------------------------------------+------------------------------+

งานบริการรายปี – กลุ่มอาคาร

+-----------------------------+----------------------------------------+
| ชื่อผู้รับจ้าง                    | ประเภทงาน                              |
+-----------------------------+----------------------------------------+
| บริษัท อุทัย คอนซัลแตนซ์    จำกัด  | ที่ปรึกษาด้านวิศวกรรม (งานช่าง)              |
|                             |                                        |
|                             | -   อาคารอัมรินทร์ พลาซ่า                  |
|                             |                                        |
|                             | -   อาคารแกรนด์ อัมรินทร์                  |
|                             |                                        |
|                             | -   อาคารเพลินจิต เซ็นเตอร์                |
|                             |                                        |
|                             | -   อาคารปาร์คเลน แมนชั่น                 |
+-----------------------------+----------------------------------------+
| Jardine Schindler           | งานบำรุงรักษาระบบลิฟต์อาคารแกรนด์ อัมรินทร์    |
| (Thailand) Ltd.             |                                        |
+-----------------------------+----------------------------------------+
| Hitachi (Thailand) Co.,Ltd. | งานบำรุงรักษาระบบลิฟท์-บันไดเลื่อนอาคารอัมรินทร์ |
|                             | พลาซ่า                                  |
+-----------------------------+----------------------------------------+
| บริษัท วรจักรอินเตอร์เนชั่นแนล     | งานบำรุงรักษาระบบลิฟท์-บันไดเลื่อนอาคารเพลินจิต |
| จำกัด                        | เซ็นเตอร์                                |
+-----------------------------+----------------------------------------+
| Star Service & management   | งานบำรุงรักษาระบบปรับอากาศอาคารแกรนด์      |
| Co.,Ltd.                    | อัมรินทร์                                 |
+-----------------------------+----------------------------------------+
|                             |                                        |
+-----------------------------+----------------------------------------+
|                             |                                        |
+-----------------------------+----------------------------------------+
| ชื่อผู้รับจ้าง                    | ประเภทงาน                              |
+-----------------------------+----------------------------------------+
| Duratech Co.,Ltd.           | งานบำรุงรักษาระบบ Fire Alarm             |
|                             |                                        |
|                             | -   อาคารแกรนด์ อัมรินทร์                  |
|                             |                                        |
|                             | -   อาคารเพลินจิต เซ็นเตอร์                |
+-----------------------------+----------------------------------------+
| Access Intelligent Systems  | งานบำรุงรักษาระบบ Park Matic             |
| Co.,Ltd.                    |                                        |
|                             | -   อาคารแกรนด์ อัมรินทร์                  |
|                             |                                        |
|                             | -   โรงแรมแกรนด์ ไฮแอท เอราวัณ           |
+-----------------------------+----------------------------------------+
| บริษัท บางกอกฮิตาชิ เอริเวเตอร์   | งานบำรุงรักษาระบบลิฟต์อาคารอัมรินทร์ พลาซ่า    |
| จำกัด                        |                                        |
+-----------------------------+----------------------------------------+
| บริษัท ไพร์ม แอร์ จำกัด          | งานบำรุงรักษาระบบปรับอากาศ                |
|                             |                                        |
|                             | -   อาคารอัมรินทร์ พลาซ่า                  |
|                             |                                        |
|                             | -   อาคารแพลินจิต เซ็นเตอร์                |
+-----------------------------+----------------------------------------+

(e) โรงแรม   

บริษัทฯ    ได้ว่าจ้าง International Hotel Management Company    ได้แก่ Hyatt
International Inc. และ    Marriott International Corp.
ทำหน้าที่บริหารธุรกิจโรงแรม แกรนด์ ไฮแอท เอราวัณ และ เจ ดับบลิว แมริออท ตามลำดับ   
โดยบริษัทฯ มีหน้าที่กำกับดูแลการบริหาร   

(ข)      ผลกระทบต่อสิ่งแวดล้อม

-    ผลกระทบจากกระบวนการผลิตและวัสดุเหลือใช้

-ไม่มี-

- การควบคุมโดยหน่วยงานรัฐ

  บริษัทฯ และบริษัทย่อยจะต้องปฏิบัติตามพระราชบัญญัติควบคุมอาคารสูง พระราชบัญญัติโรงแรม
  และข้อกำหนด หรือประกาศของกรุงเทพมหานคร

- การดำเนินการของบริษัทเพื่อลดผลกระทบ

-ไม่มี-

-     ผลการปฏิบัติจริงเปรียบเทียบกับอัตราสูงสุดตามกฎหมาย

-ไม่มี-

- ประวัติการกระทำผิดและแนวทางแก้ไข

-ไม่มี-

(4)    งานที่ไม่ได้ส่งมอบ

- ไม่มี -